Diari Oficial de la Generalitat Valenciana


Sumari del DOGV 6988, del 21-03-2013 (2013/2795)

RESOLUCIÓ de 14 de març de 2013, de la directora general del Secretariat del Consell i Relacions amb les Corts, per la qual es disposa la publicació de l'acord de pròrroga del conveni trilateral de col·laboració entre l'Agència Valenciana de Salut, el Ministeri de Sanitat, Servicis Socials i Igualtat i l'entitat pública empresarial Red.es per al desenrotllament de servicis públics digitals en el Sistema Nacional de Salut, programa «Sanitat en línia, fase II».
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6988

Data del DOGV
:   21-03-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/2795


Data del document
:   14-03-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 14 de març de 2013, de la directora general del Secretariat del Consell i Relacions amb les Corts, per la qual es disposa la publicació de l'acord de pròrroga del conveni trilateral de col·laboració entre l'Agència Valenciana de Salut, el Ministeri de Sanitat, Servicis Socials i Igualtat i l'entitat pública empresarial Red.es per al desenrotllament de servicis públics digitals en el Sistema Nacional de Salut, programa «Sanitat en línia, fase II». [2013/2795]  
L'Agència Valenciana de Salut, el Ministeri de Sanitat, Servicis Socials i Igualtat i l'Entitat Pública Empresarial Red.es han subscrit, després de la tramitació prèvia reglamentària, el 28 de desembre de 2012, l'acord de pròrroga del conveni trilateral de col·laboració, subscrit el 21 de setembre de 2009, per al desenrotllament de servicis públics digitals en el Sistema Nacional de Salut, programa «Sanitat en línia, fase II».  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat acord, que ha quedat inscrit en el Registre de Convenis de la Generalitat amb el número 173/2013, i que figura com a annex d'esta resolució.  
  
València, 14 de març de 2013.- La directora general del Secretariat del Consell i Relacions amb les Corts: Marta Martí Arador.  
  
  
  
  
Acord de pròrroga del conveni trilateral de col·laboració entre l'Agència Valenciana de Salut, el Ministeri de Sanitat, Servicis Socials i Igualtat i l'entitat pública empresarial Red.es per al desenrotllament de servicis públics digitals en el Sistema Nacional de Salut, programa «Sanitat en línia fase II»  
  
Madrid, 28 de desembre de 2012  
  
Reunides  
D'una part, Ana Mato Adrover, ministra de Sanitat i Servicis Socials i Igualtat, en virtut del Reial Decret 1826/2011 de 21 de Desembre, pel qual es disposa el seu nomenament i actuant en l'exercici de la competència que li atorga l'article 4.1 de la Llei 50/1997, de 27 de novembre, del Govern així com l'article 13.3 de la Llei 6/1997, de 14 d'abril, d'Organització i Funcionament de l'Administració General de l'Estat.  
  
D'una altra part, M.ª Manuela García Reboll, directora gerent de l'Agència Valenciana de Salut, en virtut de de l'Acord d'1 de febrer de 2007, del Consell d'Administració de l'Agència Valenciana de Salut pel qual es deleguen competències en el seu director gerent, publicat en el Diari Oficial de la Generalitat Valenciana de 19 de febrer de 2007 especialment facultat per a la firma d'este conveni per Acord del Consell, de data 15 de juny de 2012 segons establix l'article 2.2 del Decret del Consell 20/1993, de 8 de febrer, pel qual es regula el Registre de Convenis que subscriga la Generalitat Valenciana.  
  
I d'una altra part, Borja Adsuara Varela, en nom i representació de l'entitat pública empresarial Red.es (d'ara en avant, Red.es) com a director general, facultat per a este acte en virtut de les facultats delegades a favor seu d'acord amb el que disposa el Reial Decret 164/2002, de 8 de febrer pel qual s'aprova l'Estatut de l'Entitat Pública Empresarial Red.es.  
El Ministeri de Sanitat, Servicis Socials i Igualtat (d'ara en avant, MSSSI, abans denominat Ministeri de Sanitat, Política Social i Igualtat), l'Agència Valenciana de Salut i Red.es podran ser denominades, individualment, «la part» i, conjuntament, «les parts».  
Totes les parts reconeixen la capacitat jurídica necessària per a subscriure el present acord i en virtut d'això,   
Exposen  
  
Primer. Que en data 2 de juny de 2009, el MSSSI (abans denominat Ministeri de Sanitat, Política Social i Igualtat), el Ministeri d'Indústria, Energia i Turisme (abans denominat Ministeri d'Indústria, Turisme i Comerç) i Red.es van subscriure el Conveni Marc de Col·laboració per al desenrotllament de servicis públics digitals en el Sistema de Nacional de Salut, Programa Sanitat en línia Fase II (d'ara en avant, el Conveni Marc), que va ser ampliat per mitjà d'un nou conveni firmat amb data 25 d'octubre de 2010.  
Segon. Que d'acord amb la clàusula quinta del Conveni Marc, «Red.es subscriurà convenis específics amb les comunitats autònomes que decidisquen participar en el desenrotllament de les activitats previstes en el dit conveni».  
Tercer. Que les parts, amb data 21 de setembre de 2009, van subscriure el Conveni Trilateral de col·laboració entre l'Agència Valenciana de Salut, el Ministeri de Sanitat i Política Social i l'Entitat Pública Empresarial Red.es per al desenrotllament de servicis públics digitals en el Sistema Nacional de Salut, Programa Sanitat en Línia Fase II (d'ara en avant, el Conveni Trilateral).  
Quart. Que, el 25 d'octubre de 2011, s'ha acordat la pròrroga del Conveni Marc a fi de completar l'execució de la totalitat de les actuacions establides en els convenis amb les comunitats autònomes i en el node central del SNS no s'ha previst que puguen completar-se totes elles a data 31 de desembre de 2012. De la mateixa manera, per a cobrir estes actuacions, és necessari prorrogar igualment el Conveni Trilateral.  
  
En virtut de l'anteriorment exposat, les parts  
  
ACORDEN  
  
Únic  
Prorrogar el Conveni Trilateral fins al 31 de desembre de 2013, sense perjuí de la continuació de les actuacions previstes en este fins a la seua completa execució. La present pròrroga no comporta increment de gastos ni redistribució temporal dels compromisos econòmics assumits pel MSSSI en el Conveni Marc.  
I perquè així conste, les parts subscriuen el present acord, en tres exemplars i a un sol efecte  
  
La ministra de Sanitat, Servicis Socials i Igualtat: Ana Mato Adrover.  
La directora gerent de l'Agència Valenciana de Salut: María Manuela García Reboll.  
El director general de l'entitat pública empresarial Red.es: Borja Adsuara Varela.